PATVIRTINTA

Varėnos r. Liškiavos daugiafunkcio

centro direktorės 2017 m. birželio 30 d.

įsakymu Nr. V-4- 10A

**VARĖNOS R. LIŠKIAVOS DAUGIAFUNKCIO CENTRO**

**PIRKIMŲ ORGANIZAVIMO TVARKA**

1. Varėnos r. Liškiavos daugiafunkcio centro (toliau – Centras) Pirkimų organizavimo tvarka (toliau – Tvarka) nustato Centro atliekamų pirkimų vykdymą.
2. Mažos vertės pirkimai Centre atliekami vadovaujantis Mažos vertės pirkimų aprašo, patvirtinto Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97, nuostatomis.
3. Tvarkoje vartojamos sąvokos apibrėžtos Mažos vertės pirkimų tvarkos aprašo (patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97) 4 punkte.
4. Centro pirkimus iki 10 000 Eur be PVM atlieka pirkimų organizatorius. Pirkimų organizatorius skiriamas Centro direktoriaus įsakymu einamiesiems kalendoriniams metams.
5. Pirkimus, kurie viršija 10000 Eur (be PVM), atlieka viešųjų pirkimų komisija. Komisija skiriama Centro direktoriaus įsakymu konkrečiam pirkimui. Pirkimų organizatorius, komisija ir pirkimų iniciatorius pasirašo nešališkumo deklaraciją ir konfidencialumo pasižadėjimą.
6. Mažos vertės pirkimai, kurių vertė be PVM nesiekia 3000 Eur, atliekami neskelbiamos apklausos žodžiu būdu. Šiuo atveju gali būti apklausiamas vienas tiekėjas, pirkimo paraiška ir apklausos dokumentai nepildomi. Sutartis sudaroma žodžiu. Pirkimas fiksuojamas pagal tiekėjo išrašytą sąskaita arba sąskaitą-faktūrą.
7. Pirkimams, kurių vertė be PVM didesnė negu 3000 Eur, bet mažesnė negu 10000 Eur, pildoma pirkimo paraiška (Tvarkos 1 priedas, pildo pirkimo iniciatorius), techninė specifikacija, apklausos pažyma. Tokie pirkimai atliekami neskelbiamos apklausos raštu būdu CVP IS priemonėmis. Apklausiami bent 3 tiekėjai. Sutartis sudaroma raštu.
8. Mažos vertės pirkimai, kurių vertė didesnė negu 10000 Eur be PVM, atliekami skelbiamos apklausos būdu CVP IS priemonėmis.
9. Visi Centro pirkimai fiksuojami Pirkimų žurnale.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_